धातु
अधिक क्रियाशील धातु जल के साथ अभिक्रिया करके क्षार बनाते हैं और हाइड्रोजन गैस मुक्त करते हैं।
एमीन
ये HCl के साथ हाइड्रोक्लोराइड, पिक्रिक अम्ल से पिक्रेट, प्लैटिनम तथा गोल्ड क्लोराइड के साथ क्रमश: द्विलवण क्लोरोप्लैटिनेट तथा ऑरिक्लोराइड, ऐल्किल हैलाइड के साथ चतुर्थक लवण (विशेषकर त्रितीयक) बनाते हैं। चतुर्थक ऐमोनियम लवण सजल Ag2O के साथ चतुर्थक ऐमोनियम हाइड्रोक्साइड देते हैं जो गरम करने पर त्रितीयक तिक्ती में विघटित हो जाते हैं। टेट्राएथिल ऐमोनियम आयोडाइड के ७० डिग्री सें. पर विद्युद्विश्लेषण से स्वतंत्रमूलक (C2H5)4N द्रव अमोनिया में नीले विलयन के रूप में प्राप्त हुआ है। नाइट्रस अम्ल से प्राथमिक तिक्ती ऐल्कोहल बनाते हैं, किंतु मेथिल तिक्ती अधिकांश में मेथिल नाइट्राइट बनाता है तथा क्रिया जटिल है। द्वितीयक तिक्ती नाइट्रोसो यौगिक तथा त्रितीयक केवल नाइट्राइट बनाते हैं। द्वितीयक तिक्ती को HCl के साथ गरम करने पर द्वितीयक तिक्ती हाइड्रोक्लोराइड बनता है तथा H2SO4 और फ़ीनोल के साथ लीबरमैन अभिक्रिया होती है।